
Li paradox del steppe eurasiatic 


Hannes Marmsoler 


Li preservation de spacies natural mane un del missiones max important in nor 
témpor. Mult species floral es extintent e li populationes de animales, precipue de 
avies, diminue in maniere alarmant. Li expansion del urbes, li increscement del 
trafic, agricultura e turisme menacia li ultim savagias in mult regiones del munde 
queles servi quam refugie por caracteristic species e paisages. Pro to mult landes 
comensat protecter tal spacies in li secul passat. Ho-témpor anc mult areas es 
protectet queles debi lor existentie facticmen al hom, inter ili anc li steppe 
eurasiatic. 


It es un vast prería sin árbores quel extende se quam un cintura trans Asia til 
Europa central. Li grand steppe es li resultate de un desastre ecologic quel ocurret 
per millennies de interaction homan. Li steppe primeval esset un paise erical con 
árbores disperset e mem ocasional boscage. Tal forest-steppes ha manet intact 
solmen al extrem márgines del zone. Deforestation e pastida reductet li 
vegetation e creat ti vast planuras ínarborat. Agricultura, drenationes e li 
regulation de aquas adultra degradat li humo quel ci es ja mancant pro li relativ 
ariditá del clima continental. Un viagero del ante-ultim secul descrit li comense del 
zone quam "ínfertil e arid, talmen que on sembla esser plutost in un deserte 
quam in li graniere del grand urbes. Solmen herbach covri li terren, null altri 
plantes.” 


On frequentmen incontra fenomenes quam desertification e salinisation in 
mult steppe-regiones de Eurasia. Li suoles con un sedimentation fortmen salin es 


Solmen plantes specialisat cresce sur solonchak 

nominat solonchak quo veni ex li lingue russ (sol = sale), ma li parol ha esset 
sovente pruntat de altris. Ironicmen támen, li sicc prerías apartene al biotopes max 
valorosi in ti-ci latitúdines. Ili monstra un alt gradu de bio-diversitá e acte quam 
habitation por un multité de species floral e aviari, mani de les sive rar, sive 
indangerat. 


Li grand parte del portion europan del steppe changeat fortmen durant li ultim 
secules. Li progresse economic ha transformat li herbiera íncultivat in terre arabil 
por li agricultura industrial. Altri regiones ha esset reforestat e li solonchak esset 
reganiat in partes per metodes de melioration. In quelc locs hodie mem florea 
vinieras sur anteyan suol alcalin queles producte vines de qualitá remarcabil. 
Tande, li significantie ecologic e paisagistic ne esset ancor comprendet; li image 
romantisant de cabanes con puteos e cavalles savagi in li turisme-reclame de ho- 
témpor ne ha aparit ante li penultim secul. Li preservation del paisage solmen 
comensat quande poc fragmentes de it ancor hat remanet. Pro to que li steppe 
ne es un terre-forme originari, li areas de protection sovente es subjectet al 
arbustification. Posque li vive-stil pastoral nu ha desaparit quasi completmen in 
Europa, ili es pastet intentionalmen e a vezes mem es sarclat por conservar lor 
trates caracteristic. Vermen on prevente li regeneration natural por preservar li 
statu del epoca ya pro su valorositá. Esque to nu es a condamnar? É li turisme é li 
ecologie posse avantagear per to. Li país primeval es perdit inrecuperabilmen 
durant que li complet transformation in terre cultivat ne solmen vell destructer li 
eco-sistema, ma it vell apen plu fascinar nos in li sam maniere. 


Li ultim savagias va esser spacies exemplari de paisages ancian queles diminue 
constantmen. Ultra lor rol ecologic, ili anc conserva un important portion del 
historie cultural. On ne deve negliger li importantie del steppe quam orígine de 
mult culturas, lingues e innovationes, quo it esset in li passate e esperabilmen va 
esser anc in li futur. 


Arbustes recolonisa un steppe alcalin in Burgenland (Austria) 

BELL VERDI FORESTES 


Tchec populari canzon ex li region Chodsko. 


Kfesina. 

Ante 55 annus (li 8 junio 1969) morit 


Josef Křesina 


qui ha traductet un serie de tchek canzones populari. Josef Kfesina developat 
numerosi activitás por Interlingue. On posse mentionar su contributes a 
Cosmoglotta, li redaction del folies informativ „voce de Praha”, traductiones del 
ovres de eminent tchek autores, e anc li elaboration del grand vocabularium 
Tchek-international. Didactic materiales queles il elaborat sovente servit quam un 
mustre por li labor de su successores. 


Li canzon, quel es ci presentat, proveni ex li region Chodsko. It es convenent 
dir almen quelc paroles pri ti-ci historic region etnografic. 


Chodsko es un territoria situat in li sud-west del Tchek republica in li circumité 
del cité Domažlice. It contene in tot 11 villages, de queles li habitantes esset in li 
secules 14 - 17 direct subjectes del rey, e lor tache esset gardar li terran frontiera 
inter Bohemia e Bavaria, por quo ili recivet mani privilegies. 


Chodsko have til hodie tre rich cultural traditiones. Ci ha esset conservat 
multicolori popul-costumes e un rich folclore, influentiat del folclore bavaresi. Anc 
li Chod-dialecte e customes ha esset conservat, sam quam li specific Chod-musica 
con tipic cornamuses. Chascun annu ci have loc anc un festivale. In li region es un 
fort tradition de production de ceramica. On picte flores, camp-papavres e 
cereales sur vases, platiles e tasses. Chodsko es un parte del turistic region Sumava 
quel pro su intact natura ha devenit un serchat turistic localitá. bp 

Musica e lirica 


Li musica es omnipresent in nor vive quotidian, e li lirica lude un rol integri quande 
noi audi musica. Li relationes complex inter li contenete liric, su evolution 
temporal durant li ultim decades e li specific variationes del génere támen ne es 
completmen comprendet. On deve constatar que li liricas de pop-musica ha 
devenit plu simplic e plu facilmen comprensibil; ne solmen decresce li complexitá 
lexical de liricas, expresset per li richesse del vocabularium, ma anc li complexitá 
structural. Analises monstra que li emotiones descrit per liricas ha devenit plu 
negativ e plu personal. Secun un textu citat e inviat nos per Lenovk Lazian 


Pronómines economisa ressurses cerebral 


Anna intra per li porta. Ella intra per li porta. Tam long quam it es clar que li parol 
« ella» designa Anna, li sense del du frases es identic. Támen, american 
reserchatores decovrit que li efortie liverat per li cerebre por comprender li du 
frases es diferent. Li cerebre besona minu ressurses por perlaborar „ella voca” 
quam „Anna cria”. Si li test-persones incontrat li nómine de un person, lor 
cerebre developat un plu grand activitá quam si ili devet comprender un 
pronómine. Mersí al frequent utilisation de pronómines, li cerebre posse dunc 
economisar ressurses queles es poy disponibil por comprender li veritabil sense. 


Li reserchatores demandat a 21 yunes leer partes de frases e observat alor li 
cerebral activitá mediant functional resonantie magnetic. Durant li letura de un 
nómine, li reserchatores constatat un activitá ne solmen in li zones cerebral 
responsabil del lingue, ma anc in li parte del cerebre quel on nómina li lobe 
parietal, un region del cerebre important por li pensada spacial. 


Ex li resultates, li scientistes conclude que li evocation de un nómine fa nascer 
in li cerebre un representation plastic del concernet person, quo include anc 
elementes quam sones o li aparentie. In contra, li cerebres del persones examinat 
ne monstrat un tal activitá global con li pronómines. Li construction e li 
mantenentie de tal images multidimensional mobilisa li capacitás in li cerebre 
queles alor ne plu es disponibil por li transformation del lingue proprimen dit. 


Un tal programma de sparniament de energie del cerebre es egalmen visibil 
in li lingue de signes american (LSA), utilisat per li ne-audientes: si Un person es 
introductet, li parlante punctua un imaginari punctu in li spacie. Si, durant li 
conversation, il reveni a ti person, it sufice punctuar ti punctu por far comprender 
a su conparlante. Li utilisation del pronómines in li parlat lingue functiona in un 
maniere egalmen eficaci. fonte: wissenschaft.de 

Practic filosofie: Considerationes de un buddhist 


Ca noi es conscient pri it o ne, chascun de nos es indebitat por li eternitá. Noi es 
perpetual debitores de mannes e féminas conosset e ínconosset. Noi ne posse 
finir nor dejuné sin har devenit dependent de plu quam li demí del munde. Hante 
levat nos in li matine, noi ea al balne-chambre u noi capte un spongie quel 
procura nos un insularo del Pacific. Noi usa un sapon fat per un franceso. Li manu- 
toale nos ariva de un turco. Al table, noi trinca un café liverat nos per un sud- 
americano, un té per un chineso o un cacáo per un africano. Ante departer al 
labor, noi es debitores a plu quam li demí del munde. In un sense tre real, nor tot 
vive es un inter-relation con li altres, omni homes es includet in un retage ínevitabil 
de reciprocitá, integrat in un destine comun. Omnicos quo atinge directmen li un, 
atinge índirectmen omni altres. Nanabozoh (Grand cunicul) 


Lettres de clientes a un societé de assecuranties 


Colectet e publicat de: Die Mobiliar, sviss societé de assecuranties 


«Yo devet plenar tant formulares 
que yo vell har preferet que mi marito ne vell har morit. » 


« Adplu, yo es in li fine con mi nerves e sufre de castritis. » 
«Vor argumentation es minu quam debil. 
Por tal pretextes Vu deve serchar qualcun plu stult, 
ma un tal Vu ne va trovar. » 


«Yo ne besona un assecurantie sur li vive. 
Yo desira que omnes es trist quande yo mori. » 


« Durant li conosset dansa Holladihia-Hopsassa 

yo saltat petulantmen vers supra, 

fortmen suportat per mi partenero, 

quande li plafon venit incontra plu rapidmen quam yo expectat. » 


« Mi car avansat adavan, 
quo generalmen ducte in un curve al departe de li strada. » 


« Li altri car esset absolutmen ínvisibil, e poy il desaparit denov. » 
«Quande yo volet frenar, li fren ne esset ta. » 


«Adplu, til mi prim accidente e pos mi ultim yo conductet sin accidente. » 

Salut, quel have su radicas in Hawai 


Shaka es un parol e geste quel hawaianes usat por salutar unaltru ja in li fine del 
19-im secul. Desde li 1960-im annus it es usat generalmen inter surfistes quam un 
salut o quam un signe que omnicos es in órdie. Un tipic geste es un serrat punie 
con póllice e micri fingre levat. Shaka posse haver pluri significationes, ma it es 


1 24 


pa 


max sovente usat por significar ,qualmen vu standa?”, ,mersí!” e „bon 


In Hawai existe plu mult histories pri li orígine de shaka. Un de ti legendes di 
que ti-ci omnipresent geste esset introductet un poc ínintentionalmen per un cert 
Hamana Kalili del Hawaian ínsules, qui laborat quam gardero in un moline a 
sucre-canne in Kahuku, de u il forchassat infantes queles venit a ci luder e far 
desórdine. Il criat e brandisset su manus por forchassar les, quo aparet un poc 
strangi, pro que su dextri manu havet solmen du fingres. Li infantes adoptet ti-ci 
geste; it devenit lor signale que Kalili ne es in proximitá e que li aere es clar por 
les, e de ti custom ti-ci geste ha extendet se a su present form e signification. Ti-ci 
version es considerat quam li max probabil. 


In 2015, in li ocasion del inauguration del nov plazza del mercate Hukilau in li 
PCC = Polinesian Centre Cultural, esset develat un statue de Hamana Kalili in 
heroic proportiones. Ti-ci bell homage bronzin esset creat de Leroy Transfield de 
Nov Zeland, un anteyan studiantic employate del PCC. bp 

Li paradox del steppe eurasiatic 


Hannes Marmsoler 


Li preservation de spacies natural mane un del missiones max important in nor 
témpor. Mult species floral es extintent e li populationes de animales, precipue de 
avies, diminue in maniere alarmant. Li expansion del urbes, li increscement del 
trafic, agricultura e turisme menacia li ultim savagias in mult regiones del munde 
queles servi quam refugie por caracteristic species e paisages. Pro to mult landes 
comensat protecter tal spacies in li secul passat. Ho-témpor anc mult areas es 
protectet queles debi lor existentie facticmen al hom, inter ili anc li steppe 
eurasiatic. 


It es un vast prería sin árbores quel extende se quam un cintura trans Asia til 
Europa central. Li grand steppe es li resultate de un desastre ecologic quel ocurret 
per millennies de interaction homan. Li steppe primeval esset un paise erical con 
árbores disperset e mem ocasional boscage. Tal forest-steppes ha manet intact 
solmen al extrem márgines del zone. Deforestation e pastida reductet li 
vegetation e creat ti vast planuras ínarborat. Agricultura, drenationes e li 
regulation de aquas adultra degradat li humo quel ci es ja mancant pro li relativ 
ariditá del clima continental. Un viagero del ante-ultim secul descrit li comense del 
zone quam "ínfertil e arid, talmen que on sembla esser plutost in un deserte 
quam in li graniere del grand urbes. Solmen herbach covri li terren, null altri 
plantes.” 


On frequentmen incontra fenomenes quam desertification e salinisation in 
mult steppe-regiones de Eurasia. Li suoles con un sedimentation fortmen salin es 


Solmen plantes specialisat cresce sur solonchak 

nominat solonchak quo veni ex li lingue russ (sol = sale), ma li parol ha esset 
sovente pruntat de altris. Ironicmen támen, li sicc prerías apartene al biotopes max 
valorosi in ti-ci latitúdines. Ili monstra un alt gradu de bio-diversitá e acte quam 
habitation por un multité de species floral e aviari, mani de les sive rar, sive 
indangerat. 


Li grand parte del portion europan del steppe changeat fortmen durant li ultim 
secules. Li progresse economic ha transformat li herbiera íncultivat in terre arabil 
por li agricultura industrial. Altri regiones ha esset reforestat e li solonchak esset 
reganiat in partes per metodes de melioration. In quelc locs hodie mem florea 
vinieras sur anteyan suol alcalin queles producte vines de qualitá remarcabil. 
Tande, li significantie ecologic e paisagistic ne esset ancor comprendet; li image 
romantisant de cabanes con puteos e cavalles savagi in li turisme-reclame de ho- 
témpor ne ha aparit ante li penultim secul. Li preservation del paisage solmen 
comensat quande poc fragmentes de it ancor hat remanet. Pro to que li steppe 
ne es un terre-forme originari, li areas de protection sovente es subjectet al 
arbustification. Posque li vive-stil pastoral nu ha desaparit quasi completmen in 
Europa, ili es pastet intentionalmen e a vezes mem es sarclat por conservar lor 
trates caracteristic. Vermen on prevente li regeneration natural por preservar li 
statu del epoca ya pro su valorositá. Esque to nu es a condamnar? É li turisme é li 
ecologie posse avantagear per to. Li país primeval es perdit inrecuperabilmen 
durant que li complet transformation in terre cultivat ne solmen vell destructer li 
eco-sistema, ma it vell apen plu fascinar nos in li sam maniere. 


Li ultim savagias va esser spacies exemplari de paisages ancian queles diminue 
constantmen. Ultra lor rol ecologic, ili anc conserva un important portion del 
historie cultural. On ne deve negliger li importantie del steppe quam orígine de 
mult culturas, lingues e innovationes, quo it esset in li passate e esperabilmen va 
esser anc in li futur. 


Arbustes recolonisa un steppe alcalin in Burgenland (Austria) 

Tchec populari canzon ex li region Chodsko. 

Ante 55 annus (li 8 junio 1969) morit 


Josef Křesina 


qui ha traductet un serie de tchek canzones populari. Josef Kfesina developat 
numerosi activitás por Interlingue. On posse mentionar su contributes a 
Cosmoglotta, li redaction del folies informativ „voce de Praha”, traductiones del 
ovres de eminent tchek autores, e anc li elaboration del grand vocabularium 
Tchek-international. Didactic materiales queles il elaborat sovente servit quam un 
mustre por li labor de su successores. 


Li canzon, quel es ci presentat, proveni ex li region Chodsko. It es convenent 
dir almen quelc paroles pri ti-ci historic region etnografic. 


Chodsko es un territoria situat in li sud-west del Tchek republica in li circumité 
del cité Domažlice. It contene in tot 11 villages, de queles li habitantes esset in li 
secules 14 - 17 direct subjectes del rey, e lor tache esset gardar li terran frontiera 
inter Bohemia e Bavaria, por quo ili recivet mani privilegies. 


Chodsko have til hodie tre rich cultural traditiones. Ci ha esset conservat 
multicolori popul-costumes e un rich folclore, influentiat del folclore bavaresi. Anc 
li Chod-dialecte e customes ha esset conservat, sam quam li specific Chod-musica 
con tipic cornamuses. Chascun annu ci have loc anc un festivale. In li region es un 
fort tradition de production de ceramica. On picte flores, camp-papavres e 
cereales sur vases, platiles e tasses. Chodsko es un parte del turistic region Sumava 
quel pro su intact natura ha devenit un serchat turistic localitá. bp 

Musica e lirica 


Li musica es omnipresent in nor vive quotidian, e li lirica lude un rol integri quande 
noi audi musica. Li relationes complex inter li contenete liric, su evolution 
temporal durant li ultim decades e li specific variationes del génere támen ne es 
completmen comprendet. On deve constatar que li liricas de pop-musica ha 
devenit plu simplic e plu facilmen comprensibil; ne solmen decresce li complexitá 
lexical de liricas, expresset per li richesse del vocabularium, ma anc li complexitá 
structural. Analises monstra que li emotiones descrit per liricas ha devenit plu 
negativ e plu personal. Secun un textu citat e inviat nos per Lenovk Lazian 


Pronómines economisa ressurses cerebral 


Anna intra per li porta. Ella intra per li porta. Tam long quam it es clar que li parol 
« ella» designa Anna, li sense del du frases es identic. Támen, american 
reserchatores decovrit que li efortie liverat per li cerebre por comprender li du 
frases es diferent. Li cerebre besona minu ressurses por perlaborar „ella voca” 
quam „Anna cria”. Si li test-persones incontrat li nómine de un person, lor 
cerebre developat un plu grand activitá quam si ili devet comprender un 
pronómine. Mersí al frequent utilisation de pronómines, li cerebre posse dunc 
economisar ressurses queles es poy disponibil por comprender li veritabil sense. 


Li reserchatores demandat a 21 yunes leer partes de frases e observat alor li 
cerebral activitá mediant functional resonantie magnetic. Durant li letura de un 
nómine, li reserchatores constatat un activitá ne solmen in li zones cerebral 
responsabil del lingue, ma anc in li parte del cerebre quel on nómina li lobe 
parietal, un region del cerebre important por li pensada spacial. 


Ex li resultates, li scientistes conclude que li evocation de un nómine fa nascer 
in li cerebre un representation plastic del concernet person, quo include anc 
elementes quam sones o li aparentie. In contra, li cerebres del persones examinat 
ne monstrat un tal activitá global con li pronómines. Li construction e li 
mantenentie de tal images multidimensional mobilisa li capacitás in li cerebre 
queles alor ne plu es disponibil por li transformation del lingue proprimen dit. 


Un tal programma de sparniament de energie del cerebre es egalmen visibil 
in li lingue de signes american (LSA), utilisat per li ne-audientes: si Un person es 
introductet, li parlante punctua un imaginari punctu in li spacie. Si, durant li 
conversation, il reveni a ti person, it sufice punctuar ti punctu por far comprender 
a su conparlante. Li utilisation del pronómines in li parlat lingue functiona in un 
maniere egalmen eficaci. fonte: wissenschaft.de 

Practic filosofie: Considerationes de un buddhist 


Ca noi es conscient pri it o ne, chascun de nos es indebitat por li eternitá. Noi es 
perpetual debitores de mannes e féminas conosset e ínconosset. Noi ne posse 
finir nor dejuné sin har devenit dependent de plu quam li demí del munde. Hante 
levat nos in li matine, noi ea al balne-chambre u noi capte un spongie quel 
procura nos un insularo del Pacific. Noi usa un sapon fat per un franceso. Li manu- 
toale nos ariva de un turco. Al table, noi trinca un café liverat nos per un sud- 
americano, un té per un chineso o un cacáo per un africano. Ante departer al 
labor, noi es debitores a plu quam li demí del munde. In un sense tre real, nor tot 
vive es un inter-relation con li altres, omni homes es includet in un retage ínevitabil 
de reciprocitá, integrat in un destine comun. Omnicos quo atinge directmen li un, 
atinge índirectmen omni altres. Nanabozoh (Grand cunicul) 


Lettres de clientes a un societé de assecuranties 


Colectet e publicat de: Die Mobiliar, sviss societé de assecuranties 


«Yo devet plenar tant formulares 
que yo vell har preferet que mi marito ne vell har morit. » 


« Adplu, yo es in li fine con mi nerves e sufre de castritis. » 
«Vor argumentation es minu quam debil. 
Por tal pretextes Vu deve serchar qualcun plu stult, 
ma un tal Vu ne va trovar. » 


«Yo ne besona un assecurantie sur li vive. 
Yo desira que omnes es trist quande yo mori. » 


« Durant li conosset dansa Holladihia-Hopsassa 

yo saltat petulantmen vers supra, 

fortmen suportat per mi partenero, 

quande li plafon venit incontra plu rapidmen quam yo expectat. » 


« Mi car avansat adavan, 
quo generalmen ducte in un curve al departe de li strada. » 


« Li altri car esset absolutmen ínvisibil, e poy il desaparit denov. » 
«Quande yo volet frenar, li fren ne esset ta. » 


«Adplu, til mi prim accidente e pos mi ultim yo conductet sin accidente. » 


COSMOGLOTTA Págine 7 


Ultim págine 


Salut, quel have su radicas in Hawai 


Shaka es un parol e geste quel hawaianes usat por salutar unaltru ja in li fine del 
19-im secul. Desde li 1960-im annus it es usat generalmen inter surfistes quam un 
salut o quam un signe que omnicos es in órdie. Un tipic geste es un serrat punie 
con póllice e micri fingre levat. Shaka posse haver pluri significationes, ma it es 


1 24 


pa 


max sovente usat por significar ,qualmen vu standa?”, ,mersí!” e „bon 


In Hawai existe plu mult histories pri li orígine de shaka. Un de ti legendes di 
que ti-ci omnipresent geste esset introductet un poc ínintentionalmen per un cert 
Hamana Kalili del Hawaian ínsules, qui laborat quam gardero in un moline a 
sucre-canne in Kahuku, de u il forchassat infantes queles venit a ci luder e far 
desórdine. Il criat e brandisset su manus por forchassar les, quo aparet un poc 
strangi, pro que su dextri manu havet solmen du fingres. Li infantes adoptet ti-ci 
geste; it devenit lor signale que Kalili ne es in proximitá e que li aere es clar por 
les, e de ti custom ti-ci geste ha extendet se a su present form e signification. Ti-ci 
version es considerat quam li max probabil. 


In 2015, in li ocasion del inauguration del nov plazza del mercate Hukilau in li 
PCC = Polinesian Centre Cultural, esset develat un statue de Hamana Kalili in 
heroic proportiones. Ti-ci bell homage bronzin esset creat de Leroy Transfield de 
Nov Zeland, un anteyan studiantic employate del PCC. bp 

